b'\n_START_ARTICLE_\nDavid Verburg\n_START_SECTION_\nIdrettskarriere\n_START_PARAGRAPH_\nDa han konkurrerte p\xc3\xa5 collegeniv\xc3\xa5 (George Mason University) ble han All-American fire ganger utend\xc3\xb8rs og syv ganger innend\xc3\xb8rs, p\xc3\xa5 distansene 400 meter og 4 x 400 meter stafett. Han fikk ett NCAA-gull i sin collegekarriere - han var med \xc3\xa5 vinne 4 x 400 meter stafett i 2013. _NEWLINE_Ham debuterte internasjonalt ved junior-VM i friidrett 2010 i Moncton i Canada. Her vant USA 4 x 400 meter stafett, med Verburg p\xc3\xa5 laget. Samme \xc3\xa5r ble han CAA-mester (Colonial Athletic Association - college conference mellom 10 stater p\xc3\xa5 \xc3\xb8stkysten av USA) p\xc3\xa5 400 meter og 4 x x400 meter, og han kom p\xc3\xa5 3.-plass p\xc3\xa5 400 meter ved junior-USA-mesterskapet i friidrett 2010. Han ble k\xc3\xa5ret til CAA Rookie of the Year dette \xc3\xa5ret. _NEWLINE_I 2011 kom han p\xc3\xa5 6.-plass p\xc3\xa5 400 meter ved NCAA-mesterskapet i friidrett innend\xc3\xb8rs. Han kom p\xc3\xa5 18.-plass p\xc3\xa5 400 meter ved NCAA-mesterskapet utend\xc3\xb8rs, og vant p\xc3\xa5 nytt CAA-mesterskapet. Han bestenotering p\xc3\xa5 200 meter dette \xc3\xa5ret var 21,62 sekunder, som han greide ved Mason Spring Invitational. _NEWLINE_Ved CAA-mesterskapet utend\xc3\xb8rs i 2012 vant han 400 meter, og satte ny personlig rekord med 45,06 sekunder. Denne tiden oppfylte A-kravet til OL. Han ble ogs\xc3\xa5 k\xc3\xa5ret til CAA Male Track Athlete of the Meet ved dette mesterskapet. Ved NCAA-mesterskapet innend\xc3\xb8rs n\xc3\xa5dde han ikke finalen, men ved NCAA-mesterskapet utend\xc3\xb8rs kom han p\xc3\xa5 4.-plass p\xc3\xa5 400 meter. Han deltok ved NACAC-mesterskapet i friidrett 2012, og vant der 400 meter med tiden 45,14, og deltok ogs\xc3\xa5 p\xc3\xa5 USAs lag som vant 4 x 400 meter stafett. Verburg ble k\xc3\xa5ret til CAA Male Athlete of the Year for 2012. _NEWLINE_George Mason University kom p\xc3\xa5 8.-plass p\xc3\xa5 4 x 400 meter ved NCAA-mesterskapet innend\xc3\xb8rs 2013, med Verburg p\xc3\xa5 laget. Han deltok ogs\xc3\xa5 p\xc3\xa5 400 meter, men n\xc3\xa5dde ikke finalen. Utend\xc3\xb8rs ble han CAA-mester p\xc3\xa5 b\xc3\xa5de 200 og 400 meter, dette var fjerde \xc3\xa5ret p\xc3\xa5 rad han vant 400 meter ved dette mesterskapet. Han satte personlig rekord p\xc3\xa5 200 meter ved CAA-mesterskapet, med 20,69. Han kom p\xc3\xa5 4.-plass p\xc3\xa5 400 meter ved NCAA-mesterskapet utend\xc3\xb8rs, og ved USA-mesterskapet i friidrett 2013 satte han personlig rekord p\xc3\xa5 400 meter, med 44,75 i semifinalen, og han endte p\xc3\xa5 6.-plass i finalen. Han ble dermed tatt ut p\xc3\xa5 USAs stafettlag til VM i friidrett 2013. I VM l\xc3\xb8p han b\xc3\xa5de innledningsheatet og finalen p\xc3\xa5 4 x 400 meter, der USA vant gull og satte ny \xc3\xa5rsbeste i verden med 2:58,71. Han ble k\xc3\xa5ret til CAA Male Athlete of the Year i 2013 ogs\xc3\xa5, for andre \xc3\xa5ret p\xc3\xa5 rad. _NEWLINE_Ved USA-mesterskapet i friidrett innend\xc3\xb8rs 2014 kom han p\xc3\xa5 2.-plass p\xc3\xa5 400 meter, bak Kyle Clemons, og ble tatt ut til VM i friidrett innend\xc3\xb8rs 2014. Ved VM kom han p\xc3\xa5 4.-plass p\xc3\xa5 400 meter, der Pavel Masl\xc3\xa1k vant denne \xc3\xb8velsen, og han deltok p\xc3\xa5 USAs stafettlag som vant gull p\xc3\xa5 4 x 400 meter. I mai deltok han ved IAAF World Relays 2014, der USA vant 4 x 400 meter stafett. Han fikk 10. beste tid i semifinalene ved USA-mesterskapet i friidrett 2014, og gikk ikke til finalen. _NEWLINE_USA vant igjen 4 x 400 meter stafett ved IAAF World Relays 2015. Han vant 400 meter ved USA-mesterskapet i friidrett 2015, tre hundredeler foran LaShawn Merritt, og ble dermed tatt ut til VM i friidrett 2015 i Beijing. USA vant gull p\xc3\xa5 4 x 400 meter stafett ved VM, og han deltok ogs\xc3\xa5 p\xc3\xa5 400 meter, men ble der sl\xc3\xa5tt ut i semifinalen med 10. beste tid p\xc3\xa5 44,71 sekunder.'